Μελόπιτα με γλυκό φράουλα
Με νωπή μυζήθρα, καρδάμωμο, ξύσμα πορτοκαλιού και γλυκό φράουλα για... «κερασάκι», αυτή η μελόπιτα είναι ένα τυρογλυκό από τα λίγα.
700 γρ. μυζήθρα νωπή, ολόπαχη, καλά στραγγισμένη, 320 γρ. ζάχαρη, 1 κουτ. γλυκού καρδάμωμο, 1 κουτ. γλυκού ξύσμα από 1 ακέρωτο πορτοκάλι, 7 αυγά μεσαίου μεγέθους, 200 γρ. γλυκό κουταλιού φράουλα, λίγο βούτυρο για το ταψί, λιωμένο, κατά προτίμηση φρέσκο γιδοπρόβειο, λίγο αλεύρι, για το ταψί
Για να φτιάξουμε τη μελόπιτα με γλυκό φράουλα, ποθερμαίνουμε το φούρνο στους 150° C.Αλείφουμε ένα ταψί διαμέτρου 24 εκ. με βούτυρο και το πασπαλίζουμε με λίγο αλεύρι. Αναποδογυρίζουμε το ταψί και το τινάζουμε καλά, να φύγει το αλεύρι που δεν έχει κολλήσει επάνω.Περνάμε τη μυζήθρα από το μύλο των λαχανικών ή από χοντρό σουρωτήρι πιέζοντάς τη με μια σπάτουλα.Ρίχνουμε τη ζάχαρη, το καρδάμωμο και το ξύσμα μέσα στη μυζήθρα και ζυμώνουμε με τα χέρια να ανακατευτούν τα υλικά.Χτυπάμε στο μίξερ τα αυγά μέχρι να ασπρίσουν και τα ρίχνουμε σιγά-σιγά στο μείγμα. Αδειάζουμε το μείγμα στο βουτυρωμένο ταψί και ψήνουμε για περίπου 30 - 35 λεπτά, μέχρι να ροδίσει. Βγάζουμε το γλυκό από το φούρνο και, όπως είναι ζεστό, απλώνουμε από πάνω το γλυκό κουταλιού φράουλα.Το αφήνουμε να κρυώσει εντελώς προτού σερβίρουμε. Μπορούμε να το συνοδεύσουμε με λίγο παγωτό βανίλια ή καϊμάκι που έχουμε χτυπήσει για να μαλακώσει.
Τυρί,Φράουλα